23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie

54. Takže a teraz pôjdeme ťať do živého, lebo ako sa hovorí, peniaze sú pre mnohých ľudí to najdôležitejšie a ich vlastné peniaze a ich vlastné platy ešte viac. No a o čom tu hovoríme, čo tu aj vašim voličom podľa prieskumu na celom Slovensku najviac na tejto vláde vadí? Ešte raz hovorím, čo najviac vadí vašim voličom na tom, ako vládnete? To že ste si bez hanby zvýšili platy o 100 % alebo o 5-tisíc eur mesačne. Takže opäť, áno, ako opozičné hnutie, ktorému záleží aj na vašich voličoch, nechceme, aby oni s takouto traumou išli do Vianoc a do koncoročných sviatkov, tak predkladáme vám riešenie, ako sa vrátiť späť. Napľuť do očí, ktorým teraz tu tvrdíte, že každý si musí utiahnuť opasok. Napľuť tým ľuďom o očí, že vy si sami zvýšite platy o 100 % alebo teda o 5-tisíc eur, to je cesta k tomu, aby ste podstatnú časť vašich voličov stratili. Takže nám záleží, aby ste tých voličov nestratili, nám záleží, aby ste plnili predvolebné sľuby, tak vám chceme pomôcť k tomu, tak predkladáme návrh zákona, ktorý má urobiť poriadky s Ficom a s tou skorumpovanou bandou, čo sedí na úrade vlády. Sami sebe vlastným gombíčkom, ktorý mám tam na stole kúštik od svojho prsta, sami sebe si zvýšiť platy. Ste normálni, prosím vás? A vy im to tolerujete? Áno, zvýšili si to ministri, ktorí sú tam za vás. Ale ja som nepostrehol ani jedného z vás, že by ste povedali, že počkať, počkať, počkať, to neni fér. Však zdravotníkom hovoríte, že zdravotníkom treba znížiť platy. Tí, ktorí zachránili Ficovi život. Hovoríte, že rodinám s deťmi treba znížiť podporu štátu. Hovoríte, že dôchodcom treba znížiť podporu štátu, čiže budú mať nižší príjem, ako mali v tomto roku, ale jediní, komu robíte výnimku, tak sú vaši ministri a premiér? Ešte raz, ste normálni? Ako to chcete vysvetliť vašim voličom? Sa ani nečudujem, že v tom prieskume to vybehlo, že im to mimoriadne vadí. Ešte raz hovorím, vašim, vašim voličom. Jasné, že nám to vadí, jasné, že voličom našich opozičných strán to vadí. Ale vašim voličom to vadí, lebo to nevedie pochopiť. Áno, aj toto tričko, kvôli tomu tričku ste vykázali Miša Šipoša z tejto sály, že si napíše na tričko, zvýšili sebe platy a ľuďom dane, to je celá vaša konsolidácia, toto ste urobili a bez hanby to robíte a normálne sa tvárite, že si za tým stojíte. Opäť vám dávame barličku, pomocnú ruku, aby ste urobili poriadok s pánmi, ktorých ste vyslali na úrad vlády. Skúste si, prosím vás, prečítať ústavu, že či teda vy tu máte sedieť jak opičky, ktorým má z úradu vlády niekto poslať inštrukcie, ako majú hlasovať, alebo teda že či náhodou v tej ústave nie je napísané, že vláda sa zodpovedá Národnej rade. To znamená vám, keďže tu máte väčšinu ako koaliční poslanci, takže vám sa zodpovedá vláda. Ale vy to nechcete chápať, lebo vy sa bojíte, že vy kebyže si uplatníte svoje ústavné právo po prvé, hlasovať podľa svedomia a presvedčenia a po druhé, kontrolovať vládu a niekto z vás by sa náhodou ozval, Robko, prepáč, ale s tými platmi, to ste neprehnali? Tak sa bojíte, že nabudúce nebudete na kandidátke. To takúto hodnotu má vaše svedomie, takto si ho vážite, takto vy sa chcete akože čestne pozerať svojim vnúčatám povedzme do očí, keď budete starší a budete spomínať na to, ako ste boli v politike? A keď sa vás to vnúča opýta, ozaj dedko a vtedy, vieš čo, ono to boli také ťažké roky, vtedy, vtedy ten Fico, on tak prišiel tak odvážne pred tých ľudí, že treba im zobrať z tých peňaženiek peniaze, on konsolidácia to vtedy nazval, vieš a mne tam nesedí, že vtedy vlastne ten Fico, on si na začiatku zvýšil plat o 100 %, o 5-tisíc eur, to bolo dosť vtedy peňazí, že a dedko a ty si ako sa vtedy ozval, čo si, povedal si Ficovi, že to je hlúposť? Vy budete čo hovoriť tým vnúčatám, nie, bol som ticho, lebo som chcel byť, vieš vnúčik, chcel som aj nabudúce byť na kandidátke, lebo ak by som na tej kandidátke nebol, nemal by som teplý flek, vieš, za stláčanie tlačítok, že mi pošlú inštrukcie a mať za to 5-, 6 tisíc mesačne v čistom, no porovnaj to s tým sústružníkom a s tou šičkou. Vieš, tá naša strana, ona vždy hovorila, jak im záleží na pracujúcom ľude, jako bude, všetko pre nich urobí. A vieš, ako poslanec keď som a pošlú mi inštrukcie z úradu vlády, keď nehovorím náhodou o niečom, čo mi vadí, tak vtedy vlastne môžem byť pekne potichúčku poslancom, chodím tam kedy-tedy do robotky, postláčam gombičky presne podľa toho, ako mi ukážu, ako mi napíšu a mám za to plat koľko, 7-, 8-, 9-krát vyšší ako tá šička alebo ten sústružník niekde. To takto sa budete baviť s vašimi vnúčatami? Čo z nich vyrastie? No, ja by som sa nečudoval, aby to bolo potom to isté, čo vy. Ľudia bez svedomia, ľudia, ktorí v pohode to svedomie zamknú do škatuľky a tam ho nechajú na štyri roky, lebo však aby sa náhodou neozývalo, aby náhodou ste nekonali v súlade s verejným záujmom alebo s tým, čo máte napísané v ústave. Ešte raz hovorím, máte tam napísané, že máte hlasovať podľa svojho svedomia a presvedčenia, vy nemáte hlasovať podľa príkazov. A ja som naozaj presvedčený, že mamy, otcovia vás učili, aby ste to svedomie mali a v takejto chvíli dupľom, keď si aj teda prečítate prieskum medzi vašimi vlastnými voličmi, ktorí hovoria, že počkajte, toto nechápem, ako si mohli zvýšiť plat a vadí im to. A vidíte, že to v tých dátach je, počujete to medzi tými ľuďmi. Prečítate si diskusie aj vo vašich bublinách, vo vašich skupinách na sociálnych sieťach. Vidíte to, že to tým ľuďom vadí a vaše svedomie hovorí, že treba sa správa jak tie opičky, nevidíme, nepočujeme, nehovoríme, lebo biznis je dôležitý, lebo vnúčik vieš, potom chcem byť na kandidátke a potom chcem mať znova zadarmo plat. Ale byť poslancom neznamená, že pošlú ma niekde, ale že sledujem nejaké poslanie a poslaním poslanca je sledovať verejný záujem, nie osobný záujem. Vy nič iné neviete, vy sledujete len osobný záujem a ešte čo mi naozaj vadí ako z pohľadu demokracie alebo trojdelenia moci, akože vy sledujete záujem vlády. Vy v ničom, ja som nepostrehol, že vy by ste si buchli po stole a správali sa tak, ako vyžaduje slovenská ústava, ale preskakujete vatry zvrchovanosti. Pripínate si odznačiky, ako vám na Slovensku záleží, pozlátko, faloš, umelina. Ak by vám záležalo, tak idete podľa ústavy a poviete Ficovi, choď do prdele s tvojím zvýšením platov. Ako si to dovoľuješ, ja sa pod to nepodpíšem. Ako chceš odo mňa, aby ja som hlasoval za okrádanie zdravotníkov, rodín s deťmi, dôchodcov, každého jedného, keď ty si sám sebe zvýšiš plat o 5-tisíc eur. Toto by som chcel vidieť, vtedy by som si povedal, že, panebože, (rečník zatlieskal) aj normálne aj koalícia má nejakých poslancov. Ja tu vidím iba telesné schránky, ktoré nemajú s človekom nič spoločné, lebo človek bez svedomia je len telesná schránka, je to zdanie človeka, ale v skutočnosti mu sú ukradnutí ľudia a vy sa presne tak správate. Takže áno, prehováram vám to duše, moralizujem, ale politika bez morálky je opäť len umelina. Keď chcem morálku od ľudí v politike, mali by sme pozerať možno ako aj teda morálne aj doma žijú. Ja som včera, som mal také live-ko, keď ako na zaujímavosť som si dal sám sebe otázku, že ako môže človek, volič, bežný radový volič Jozef Mak, človek-milión veriť alebo dúfať, že jeho politik splní nejaký sľub voči nemu, keď ten politik nie je schopný byť verný ani svojej vlastnej manželke. Tak som si prešiel, že či táto teória vlastne sedí na súčasnú vládnu koalíciu a pozrel som, áno, ako žije, akým usporiadaným rodinným životom žije Robert Fico, akým usporiadaným rodinným životom žije Šutaj Eštok, akým usporiadaným rodinným životom žije Andrej Danko. Tak potom sa nečudujme, že títo ľudia nasľubujú hory-doly, lebo však aj keď manželke, najbližšiemu človeku sľúbili vernosť, aj tú podviedli, tak ako môžme od nich očakávať, že nepodvedú svojich vlastných voličov. Možno celkom zaujímavá teória, ktorú tu môžme rozvádzať a môžme sa potom pozerať aj na ostatných politikov, ako sa správajú a teda či im je hodno veriť, alebo nie. Každopádne predkladáme návrh zákona, ktorým klepneme po prstoch vláde, tak ako sa patrí na Národnú radu, a zoberieme si právo určovať prípadné zvyšovanie platov na Národnú radu. Nemá to čo robiť na úrade vlády. Oni tam to pokušiteľské tlačítko majú a keď ten človek je trochu bez charakteru alebo trochu dosť bez charakteru, tak on jednoducho, ten prst mu tam nejako pristane a on si ten plat zvýši, keď nemáte charakter. A to sa presne stalo, myslím, že 8. februára alebo 6. februára tohto roku, kedy si na chrapúňa Fico a spol., všetci ministri sami sebe zvýšili platy o 100 %. A potom predstúpia pred ľudí a povedia, že a treba šetriť a treba konsolidáciu a kto to spôsobil? No Matovič to spôsobil. A bludy, klamstvá šíriť ľuďom do hlavy, lebo veríte, že vaši voliči sú hlupáci a všetky tie hlúposti vám zhltnú a nebudú hľadať pravdu. No ja verím v opak, ja verím, že aspoň štvrtina z nich bude tých rozmýšľajúcich, alebo je tých rozmýšľajúcich, budeme sa im prihovárať a na konci tí vaši vlastní voliči vás v tých budúcich voľbách popravia a odstavia od moci a už to nebude na štyri roky, verte tomu. Lebo doteraz sa vám to darilo stále nejakým spôsobom ukrkať tých ľudí tými klamstvami a konšpiráciami, ale keď váš volič zistí, svojou vlastnou schopnosť rozmýšľať na základe faktov, pri tomto šoku, ktorý mu spôsobujete, že on vidí, že ho urážate každým jedným krokom a urobíte každý jeden krok asociálny, keď ten váš volič zistí, že naozaj vy ste ho podviedli, a že naozaj on zistí, že však vlastne ale vy ste nie hlupáci, vy ste inteligentní ľudia a že vy ste zneužili svoju vlastnú inteligenciu na to, aby ste podviedli ľudí, ktorí nemali dosť informácií, tak takýto volič sa nikdy k vám nevráti. Tento volič to urobí definitívne, a preto vám hovorím, poďte z kratšej cesty späť, klepnite po prstoch Ficovi a spol. Ukážte im, že ste si prečítali aspoň ústavu a že si stojíte za svoje práva kontrolovať vládnu moc. Zneužiť vládnu moc alebo svoju moc, ako ju zneužil Fico a spol. tým hlasovaním o svojich vlastných platoch. A kedy to ešte urobili fikane, že to urobili cez paušálne náhrady, aby z toho nemuseli platiť žiadne odvody a dane, aby to zvýšenie rovno mali takto keš čisté na stole a kedy ešte sa postavili pred kamery a klamali ľudí, lebo to robia preto, lebo oni ako ministri, keď idú na pracovné cesty, oni si platia hotely. Nikdy v živote si minister neplatil hotel na pracovnej ceste, ale nikto z vás sa neozval, všetci tichučko a dobre to viete. Nikdy v živote si minister neplatil hotel na pracovnej ceste, vždy to platí príslušné ministerstvo. A oni túto kravinu posunú ľuďom. Prečo? Lebo vy si myslíte o vašich voličoch, že seno žerú, inak si to neviem vysvetliť. Lebo ešte raz hovorím, ja si o vás nemyslím, že ste hlupáci, vy ste inteligentní ľudia, ktorí považujete vašich voličov za hlúpych, lebo keď raz svojho voliča nepovažujem za hlúpeho, nepodsúvam mu klamstvá. A toto ešte raz vám hovorím, toto keď vaša rozmýšľajúca časť voličov zistí, že vlastne vy ste svoju inteligenciu a dostatok informácií zneužili proti nim, lebo ste sa spoliehali na to, že na to neprídu, títo sa k vám nikdy nevrátia. Vyšumiete a vaša moc vyšumí ako šumienka a skončíte na smetisku dejín. Vám ponúkam cestu, či to je hlasovanie za návrat daňových bonusov, na ktoré prachy máte u Kaliňáka v kešeni, lebo tam ste mu ich dali, alebo to je zastavenie tohto, alebo zvrátenie tohto amorálneho dvojnásobného samozvýšenia platov. To je cesta, ako si môžete uchrániť voličov a buďte konečne sociálna demokracia. Povedzte tým kleptokratom, oligarchickým zlodejom a podvodníkom, ktorých vo svojich radoch máte, nech idú ta het. Nech si užívajú nakradnuté, lebo dobre, dali si amnestiu, zrejme sa to nebude dať zvrátiť. Ale ja verím, že medzi vami sú aj ľudia, ktorí by chceli robiť normálnu sociálnu demokraciu európskeho štandardu, dobre, bez tých úchyliek, ale jednoducho normálnu sociálnu demokraciu. V pohode by ste to mohli spraviť, máte na to predpoklady, len treba mať odvahu v správny čas. Toto keď vy premeškáte a keď sa definitívne podpíšete aj pod túto dodatočnú možnosť na to zvrátiť či už samozvýšenie platov, okradnutie rodín s deťmi, keď to premeškáte, už sa nevrátite. Pôjdete s nimi do zabudnutia, verte tomu. Ešte raz vám hovorím, podvedený volič, váš podvedený volič, keď na to príde, že vy ste ho vlastne úmyselne podviedli, že vy ste ho klamali, lebo ste si o ňom mysleli, že je hlupák, vám nikdy sa už medzi voličov nevráti a to bude kritická chyba, na ktorej celá vaša moc sa takto rozplynie. A ja sa pýtam, či vám to za to stojí, teraz tuto udržiavať tri roky nejako tú moc, ako uhrať to, ale potom zabudnutie, alebo chcete hrať v budúcnosti ešte nejakú tú rolu. Ja by som chcel vidieť, úplne úprimne hovorím, normálnu neskorumpovanú sociálnu demokraciu. V pohode, nech sa strieda s konzervatívcami pri moci. Progresívci, to je taký úlet, to, to teraz, to je taká móda európska, ale to tu vyšumí, ale konzervatívci, z druhej strany sociálni demokrati, keby aj jedni, aj druhí to mysleli dobre s verejným záujmom, ja by som tomu normálne že z domu rád tlieskal a rád by som nebol v politike. Ale neskorumpované, nie s cieľom okrádať a dostať sa ku korytu a vyhraj voľby, môžeš všetko a idem šupy, bomby, čo to dá proti tým svojim vlastným voličom. Takže ešte raz, tretí, štvrtýkrát, piatykrát, toto je možnosť, aby ste napravili kroky, ktoré ste urobili a tolerovať samozvýšenie platov samotnými ministrami a predsedom vlády je obrovská chyba. Je to pľuvanec do očí vašich vlastných voličov, ktorým chcete teraz cez konsolidáciu brať tisícky a tisícky eur z rodinných rozpočtov. Ďakujem pekne. (Potlesk.)